Cuneiform Tablet Kt n/k 563 (AKT 2 28)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma {d}NIN.ŠUBUR-ba-ni-ma a-na ú-ṣur-ša-IŠTAR ù a-mur-DINGIR qí-bi₄-ma a-ḫu-a be-lu-a a-tù-nu iḫ-da-ma 2.5 ma-na KÙ.BABBAR ṣa-ru-pá-am ù ṣí-ba-sú ḫu-ba-ba-am ša-áš-qí-lá šu-ma ta-dá-ga-lá-ma e-dí-il₅ <gap>-<gap> ší-im-tám ša-áš-qí-lá-šu a-ḫu-a a-tù-nu iḫ-da-ma KÙ.BABBAR ša-áš-qí-lá-šu gi₅-im-lá-ni a-šur li-ṭù-ul ki-ma ša a-tù-nu ta-qí-ša-ni-šu-ni li-bi₄ lu i-ḫa-du ù té-er-ta-ku-nu li-li-kam-ma ù a-na-ku a-šar KÙ.BABBAR-pì-ku-nu 1 GÍN.TA ú-kà-lu-ni lá-ḫi-id-ma lu-ša-áš-qí-lá-ku-nu-tí gi₅-im-lá-ni